沈化龍

沈化龍（），字雨生，山東兗州府甯陽縣（今泰安市甯陽縣）人。清朝軍事將領。

生平
沈化龍之父沈錫齡，精於騎射。沈化龍為次子，自幼賦性穎悟，胸有大志，喜好讀書。兄長夢爵，亦好學能文，補爲縣學廪生。其父希望化龍繼承其武學，於是化龍改為學武，得父親真傳，善强弓、技擊。

咸豐九年（1859年），沈化龍由武監生中式己未科武舉人光緒《甯陽縣志·卷之九·選舉·科目表》頁十六：皇朝 咸豐九年 武舉人 沈化龍，己未，見進士。。同治四年（1865年），登乙丑科三甲武進士。授官藍翎侍衞，分守-{乾}-清門，此後在京師團防局効力，議敘五品銜。

同治十二年（1873年），選授湖北撫標左營守備。沈化龍到任之後，即剔除積弊，整飭戎伍，訓練士卒，德威兼施，以廉能稱職。歷任乙亥、丙子、己卯三科鄉試巡捕，晝夜不懈。鄉試順利結束，以功加一級，紀錄一次。不久，以軍政卓異即補都司，深得上級倚重。其生性樂善好施，對山東同鄉及家鄉親戚多有幫助。

沈化龍在湖北為官九年，宦橐蕭然。因積勞成疾，卒於任內，尚未年滿五旬。光緒《甯陽縣志》有傳。光緒《甯陽縣志·卷之九·選舉·科目表》頁十五：皇朝 同治四年 武進士 沈化龍，乙丑科，藍翎侍衛，湖北撫標守備，見武功。光緒《甯陽縣志·卷之十三·武功傳》頁六十～又六十：（重增）沈化龍，字雨生，錫齡次子錫齡見前。賦性穎悟，孝友肫摯，喜讀書，有大志。兄夢爵見五等貢錄，好學能文，早補邑庠食餼。父精騎射，欲以化龍世其家，遂肄武，悉傳父法，挽强命中，兼善技擊，咸豐己未，由武監登魁選，同治乙丑成進士，殿試授藍翎侍衞，守乾清門，復於京師團防局効力，議敘五品銜。癸酉，選授湖北撫標左營守備，抵任後，剔除積弊，整飭戎伍，訓練士卒，德威兼施，以廉能稱職。厯充乙亥、丙子、己卯三科鄉試巡捕，晝夜不懈。試竣，加一級，紀錄一次。旋以軍政卓異即補都司。名績並隆，宵匪聞之潛匿，遠近賴以安謐，大憲深倚重之，益為謙謹恂恂雅飭。性尤樂施，時有中軍某當推洊，因虧公數百金，滯留省會，乃爲之完納，得抵陞任。他如東省需次湖北人員，或乏資斧及負累難歸，每竭力周濟，無難色。其戚族被沾濡者，亦不下數十家。厯任九年，囊橐蕭然，意泊如也。以勤勞致疾卒於官，年未五旬，士論以為未竟其才，多悼惜之。

註釋

參考文獻
《甯陽縣誌》，高升荣、黄恩彤、陈文显，清光緒十三年（1887年）刻本。

Category:侍衛處藍翎侍衛
Category:清朝守備
Category:宁阳人
Hua化